Campo Marzio
<s>Campo Marzio (akronim R. IV.) je četvrti od 22 riona talijanskog glavnog grada Rima, koji leži na lijevoj obali rijeke Tibar.</s><s>On je bez sumnje jedan od najznačajnijih kvartova u historiji Rima, koji je još od srednjeg vijeka gusto naseljen.</s>

<s>Historija 
Za Antičkog Rima taj teren uz Tibar zvan je Marsovo polje (Mars je bio bog rata) jer je bio namjenjen vojsci koja je tu vježbala.</s><s>Upravo na tom terenu je car August odlučio izgraditi svoj Ara Pacis (Oltar veličanstvenog mira) kako bi ovjekovječio uspjeh svoje vladavine.</s>

<s>Danas je Ara Pacis sačuvana unutar velike stakleno-mramorne konstrukcije koju je projektirao američki arhitekt Richard Meier, u toj je zgradi također smješten i muzej i izložbeni prostor.</s>

<s>Campo Marzio je za renesanse bio je jedno od rimskih područja koje se najviše promijenilo i doživjelo najveće promjene.</s><s>Tokom 15. vijeka papaPavao II. probio je i uredio glavnu ulicu Via Lata, koja se danas zove Via del Corso.</s><s>Nešto kasnije je papa Siksto IV. dao da se podigne Most Sisto kojim je povezao Campo Marzio sa Janiculumom na drugoj obali.</s><s>Za pontifikata pape Julija II. izgrađene su paralelne ulice duž obje obale Tibera, Via Giulia u Campu i Via della Lungara duž desne obale.</s>

<s>Na incijativu pape Lava X, 1518. podignuta je još jedna ravna ulica između Mosta Sant'Angelo i Porta del Popolo Via Leonina, kasnije je preimenovana u Via di Ripetta.</s><s>Nekoliko godina kasnije probijena je i treća ulica takozvanog Tridenta Via del Babuino.</s><s>U međuvremenu se Rione Campo Marzio, kao i ostali centar Rima, polako popunjavao palačama aristokratskih familija i kardinala, crkvama i javnim spomenicima.</s><s>Tokom 18. vijeka počela se oblikovati Piazza di Spagna koja je izrasla u jedan od najljepših i najpitoresknijih rimskih trgova.</s>

<s>Nakon što je grad Rim postao glavni grad Kraljevine Italije 1870., došlo je do novog i značajnog graditeljskog vala, tad je podignut masivni zid duž keja uz Tibar.</s><s>Izgrađena su dva nova mosta Margherita i Cavour i podignut Augustov trg.</s>

<s>Izvori</s>

<s>Vanjske veze</s>

<s>Rione Campo Marzio</s>

<s>Rajoni Rima</s>

